《送谭天水游燕赴周舍人之约》
明代·陈子升

南武城头吹海螺，秋声不觉入离歌。一尊酒尽闺人别，中秘书藏国士过。

向晚脱貂眠火炕，当风嘶马踏冰河。内家宋锦装潢巧，戏写蛾眉价必多。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。